Na podlagi 14. odstavka 9. člena Zakona o zaščiti prijaviteljev (Ur. l. RS, št. 16/23), 49. člena Zakona o organizaciji in financiranju vzgoje in izobraževanja (Ur. l. RS, št. 16/07 – uradno prečiščeno besedilo s spremembami in dopolnitvami, v nadaljevanju: ZOFVI) in Odloka o ustanovitvi javnega vzgojno-izobraževalnega in vzgojno-varstvenega zavoda Osnovna šola in vrtec Sv. Trojica, ki ga zastopa ravnatelj Darko Škerget

se sprejema naslednji

**NOTRANJI AKT ZA VZPOSTAVITEV NOTRANJE POTI ZA PRIJAVO**

1. **UVODNA DOLOČILA**
2. **člen**

Zavod JVIZ in VVZ OŠ in vrtec Sv. Trojica (skrajšano OŠ in vrtec Sv. Trojica) z namenom zagotovitve informacije o postopku obravnave notranje prijave po Zakonu o zaščiti prijaviteljev, ki mora omogočati popolnost, celovitost in zaupnost informacij ter nepooblaščenim osebam zavoda kot zavezanca preprečiti dostop do vsebine prijav, podatkov o prijavitelju in o osebah, ki jih prijava zadeva, sprejme naslednji akt za vzpostavitev notranje poti za prijavo.

Zavod se zaveda pomena etičnega in zakonitega poslovanja ter se zavezuje:

* da ne bo poskušal ugotavljati identitete prijaviteljev;
* da ne bo izvajal povračilnih ukrepov, in prepoveduje, da bi jih izvajali zaposleni v zavodu;
* da bo spodbujal zaposlene, da napake in morebitne kršitve, tudi če gre le za sume, sporočijo po notranji poti za prijavo, saj bo na ta način mogoče prijave učinkovito obravnavati ter napake in kršitve hitro odpraviti.

1. **IMENOVANJE ZAUPNIKA**
2. **člen**

Zavod imenuje za zaupnika osebo, ki pozna področje delovanja zavoda, njegove organizacijske enote in pristojnosti ter uživa ugled v zavodu tako pri vodstvu kot pri zaposlenih.

Zavod za zaupnika imenuje naslednjo osebo:

* **Maja Razboršek, prof.**

Zaupnik obravnava prijave skladno z določili 12. člena ZZPri in tem notranjim aktom.

1. **NALOGE ZAUPNIKA IN ZAŠČITA PRIJAVITELJA**
2. **člen**

Zaupnik obravnava prijavo skrbno, zaupno in samostojno ter pri tem ni vezan na navodila v posamezni zadevi. Zaupnik ne sme razkriti identitete prijavitelja, razen pod pogoji iz ZZPri.

Zaupnik ima pri delu dostop do gradiva, relevantnega za obravnavo prijave, zaposleni pa so mu dolžni nuditi pomoč in informacije, potrebne za njegovo delo. Zaupnik podatke, s katerimi se seznani, uporablja le za namene obravnave prijave in odprave kršitve.

Zaupnik opravlja naloge, ki jih določa 10. člen ZZPri, vključno s svetovanjem in pomočjo prijavitelju pred povračilnimi ukrepi, in ta akt.

Prijavitelj lahko zaprosi zaupnika za pojasnila glede zaščite v primeru prepovedanih povračilnih ukrepov, kot je določena v 7. poglavju ZZPri.

1. **POSTOPEK PREJEMA PRIJAV**
2. **člen**

Prijava se poda zaupniku na v za to predvidenem obrazcu, ki je priloga tega pravilnika (priloga št. 1), in sicer na način:

* po e-pošti na naslov: zaupnik@ostrojca.si
* na telefonski številki: 02 729 01 96
* na naslov: OŠ in vrtec Sv. Trojica, Meznaričeva 1, 2235 Sv. Trojica v Slov. goricah s pripisom »Za zaupnika po ZZPri« in »Ne odpiraj!«;
* osebno pri zaupniku po predhodnem naročilu po telefonu ali e-pošti.

**Postopek prejema notranje prijave**

1. **člen**

Prijavitelj lahko prijavo poda pisno ali ustno (po telefonu ali osebno). V primeru ustne prijave prejemnik prijave izdela natančen zapis prijave ter ga prijavitelju pošlje v pregled in podpis, če ta to želi in če opredeli, kam naj se pošlje.

**Evidentiranje prijave**

1. **člen**

Zaupnik prijavo evidentira v evidenci prijav tako, da se upošteva prepoved razkritja identitete in zaupnosti.

Prijave je potrebno evidentirati ločeno od ostalih zadev, brez dostopa nepooblaščenih oseb do evidence. Evidenca se lahko vodi tudi v tabeli Excel za vsako leto posebej.

Evidenca prejetih prijav (evidenčni podatki) vsebuje naslednje podatke:

* podatki o prijavitelju, posredniku, povezanih osebah;
* podatek o osebi, ki jo prijava zadeva;
* številka zadeve;
* datum prejema prijave;
* delovno področje kršitve;
* datum potrditve prejema prijave;
* datum povratne informacije prijavitelju;
* datum poročila vodstvu.

Podatek o prijavitelju in o povzročitelju kršitve se zabeleži na način, da bo mogoče njegovo poznejše enostavno črtanje oziroma uničenje (npr. v ločen seznam s povezovalnim znakom številke zadeve ali uporabo kodnega imena).

Elektronska prijava s prilogami se hrani v informacijskem sistemu, fizična pa v posebni zaklenjeni omari pri zaupniku. Fizična prijava se glede hrambe in ravnanja fizično in tehnično obravnava na način, kot da bi šlo za tajni podatek stopnje interno ali poslovno skrivnost.

1. **POSTOPEK OBRAVNAVE NOTRANJE PRIJAVE**
2. **člen**

Zaupnik prijave obravnava po vrstnem redu njihovega prejema.

Zavod določi tudi prednostni vrstni red obravnave prijav glede na vrsto oziroma težo kršitev (četrti odstavek 12. člena ZZPri) na način, da se določijo kriteriji za prednostno obravnavo, in sicer:

* višina morebitne premoženjske škode;
* višina morebitne škode za ugled;
* ogroženost življenja delavcev.
  1. **Predhodni preizkus**

1. **člen**

Zaupnik prijavo preizkusi tako, da preveri, ali so izpolnjene predpostavke iz 5. člena ZZPri. V zvezi s tem v roku sedmih dni izpolni kontrolni seznam iz Priloge 2 tega akta.

Kadar predpostavke niso podane, zaupnik prijave ne obravnava, prijavitelju pa v sedmih dneh od prejema sporoči, da prijave ne bo sprejel v obravnavo.

Kadar so podane vse predpostavke, zaupnik prijavitelju v sedmih dneh od prejema sporoči, da je prijavo sprejel v obravnavo.

Obvestilo se pošlje na naslov ali način, ki ga je navedel prijavitelj, tudi če gre za anonimno prijavo.

Kadar je že ob sprejemu ustne prijave očitno, da prijave ni mogoče obravnavati v postopku obravnave notranje prijave, lahko zaupnik prijavitelja usmeri na ustrezno pot za zunanjo prijavo ali na drug ustrezen postopek. V takem primeru do prijave, niti do postopka obravnave, ne pride.

* 1. **Obravnava prijave**

1. **člen**

Zaupnik ima obveznost informiranja prijavitelja glede možnosti notranje ali zunanje prijave in javnega razkritja ter zaščite pred in v primeru povračilnih ukrepov.

Zaupnik prijavo pregleda in ugotovi, katera oseba oziroma notranja organizacijska enota v zavodu je pristojna za odpravo kršitve, na katero se nanaša prijava. Vodjo pristojne enote seznani z opisom prijavljene kršitve ter svojimi predlogi ukrepov. V obvestilu označi, da gre za obravnavo prijave po ZZPri, ter določi rok za povratno informacijo glede izvedenih ali predlaganih ukrepov za odpravo kršitve in zoper kršitelja.

Zaupnik lahko po lastni oceni ali na predlog vodje enote za odpravo kršitve opravi pogovor s prijaviteljem z namenom ugotovitve okoliščin, pomembnih za opredelitev in odpravo kršitve.

Zaupnik ali vodja enote, ki je pristojna za odpravo kršitve, lahko vodstvu predlaga, da kršitev obravnava zunanji sodelavec ali organizacija.

Zaupnik konča obravnavo prijave v treh mesecih od njenega prejema s poročilom, v katerem navede, ali in iz katerih razlogov je prijava neutemeljena. Če je prijava utemeljena, v poročilu navede zlasti predlagane in izvedene ukrepe za prenehanje kršitve, odpravo posledic kršitve ali preprečevanje prihodnje kršitve, svoje ugotovitve o uspešnosti izvedbe predlaganih ukrepov ter morebitne predlagane in izvedene ukrepe za zaščito prijavitelja.

Zaupnik ob koncu obravnave prijave, najpozneje pa v treh mesecih od prejema prijave prijavitelja obvesti o utemeljenosti prijave, predlaganih in izvedenih ukrepih, izidu postopka, oziroma o stanju postopka z notranjo prijavo, če postopki za odpravo kršitev po treh mesecih še niso končani. Ustno obvestilo se evidentira z zaznamkom v evidenci prijav.

* 1. **Obvestilo vodstvu**

1. **člen**

Zaupnik ob upoštevanju zaščite identitete prijavitelja ob zaključku postopka, najkasneje pa v roku treh mesecev od prejema prijave, z ugotovitvami iz poročila seznani vodstvo zavoda. V poročilu opiše prijavljeno kršitev, predlagane in izvedene ukrepe za njeno odpravo ter oceni tveganje prihodnjih kršitev. V poročilu ne sme navesti podatkov o prijavitelju ali kršitelju.

Zaupnik na podlagi pisnega poziva ravnatelja pripravi poročilo o prijavi že pred potekom roka iz prejšnjega odstavka.

1. **HRAMBA PRIJAVE**
2. **člen**

Podatki o prijavitelju in povzročitelju ter vsebina prijave se v evidenci prijav hrani 5 let, nato se iz evidence trajno izbrišejo.

Poročilo vodstvu in evidenčni podatki prijave se hranijo 10 let.

1. **UKREPI ZA PREPREČITEV NEPOOBLAŠČENIH OSEB DO INFORMACIJ O PRIJAVITELJU OZ. DRUGIH VSEBIN IZ EVIDENCE**
2. **člen**

Za administrativno zaščito podatkov iz prijave se zagotovi:

* ustrezen nadzor nad shranjevanjem in obdelavo podatkov;
* določitev oseb, pooblaščenih za dostop do prijave, in postopkov za kopiranje prijave (elektronsko in fizično);
* določitev postopkov za arhiviranje in uničenje prijav in podatkov iz prijave.

Ukrepi za fizično zaščito podatkov iz prijave:

* določitev posebnega prostora za shranjevanje fizičnih kopij prijave in prilog;
* zagotovitev ustreznih varnih prostorov za sprejem ustne prijave in razgovore s prijavitelji.

Ukrepi za informacijsko (IT) zaščito podatkov iz prijave:

* uporaba metod kriptiranja podatkov za shranjevanje podatkov iz prijave in elektronsko komunikacijo s prijaviteljem.

1. **LETNO POROČILO**
2. **člen**

Zaupnik do 1. februarja tekočega leta za prejšnje leto pripravi letno poročilo vodstvu s kratkim opisom prijavljenih kršitev in podatkom o utemeljenosti prijave ter z izvedenimi ukrepi in priporočili za preprečevanje prihodnjih kršitev.

Zavod do 1. marca tekočega leta za prejšnje koledarsko leto Komisiji za preprečevanje korupcije po elektronskem obrazcu, dostopnem na spletnih straneh Komisije za preprečevanje korupcije, poroča o številu prejetih, anonimnih in utemeljenih prijav ter o številu obravnavanih povračilnih ukrepov, v poročilu pa navede tudi podatek o zaupniku.

1. **ZUNANJA PRIJAVA V PRIMERU NEUČINKOVITOSTI NOTRANJE PRIJAVNE POTI**
2. **člen**

Prijavitelj lahko poda zunanjo prijavo pristojnemu organu za zunanjo prijavo iz 14. člena ZZPri, če meni, da notranje prijave ne bi bilo mogoče učinkovito obravnavati ali da v primeru notranje prijave obstaja tveganje povračilnih ukrepov.

Prijavitelj lahko kršitev javno razkrije pod pogoji iz ZZPri.

1. **KONČNE DOLOČBE**
2. **člen**

Spremembe in dopolnitve tega internega akta se sprejemajo in dopolnjujejo po enakem postopku kot so bili sprejeti.

Ta pravila začnejo veljati 8. dan po objavi na oglasni deski zavoda.

Z določbami tega pravilnika morajo biti seznanjeni vsi zaposleni v zavodu, svet zavoda in svet staršev.

Številka: 60309-1/2023-11

Datum: 22. 5. 2023

Darko Škerget, uni dipl org. dela, spec MI

ravnatelj

PRILOGA 1: Notranja prijava kršitve

**\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**(naziv in naslov zavoda)**

**NOTRANJA PRIJAVA KRŠITVE PREDPISA V DELOVNEM OKOLJU PO ZZPRI**

Hvala za vašo odločitev za prijavo kršitve predpisa v vašem delovnem okolju v skladu z Zakonom o zaščiti prijaviteljev (povezava na UL). Prijavo lahko poda le fizična oseba in jo pošlje na naslov za prijave v organizaciji (glej notranji akt). Ta prijava ni namenjena kršitvam, ki so se zgodile zunaj vašega delovnega okolja, ter npr. reševanju sporov s sodelavci, mobingu in podobno.

Vašo prijavo bo obravnaval zaupnik v organizaciji in vam po potrebi nudil pomoč v primeru povračilnih ukrepov delodajalca. Prijava bo obravnavana v postopku, kot je opredeljen v notranjem aktu zavoda.

Če tako želite, lahko prijavo podate anonimno, brez razkritja svojih osebnih podatkov. Če želite prejeti povratno informacijo, pa morate navesti, na kateri naslov oziroma način jo želite prejeti.

Če notranje prijave ni mogoče učinkovito obravnavati, lahko podate zunanjo prijavo pristojnemu organu (14. člen ZZPri).

|  |  |  |
| --- | --- | --- |
| **PODATKI O PRIJAVITELJU** | | |
|  | Ime in priimek: | Anonimna prijava: DA  (označite DA, če podajate anonimno prijavo) |
| Zaposlen ali druga povezava z delovnim okoljem: |  |  |
|  |  | Kontaktni naslov za povratne informacije, če jih anonimni prijavitelj želi (neobvezno za anonimno prijavo): |
| Naslov: |  |  |
| E-pošta: |  |  |
| Telefon: |  |  |
| Drugi kontaktni podatki: |  |  |

Pristojni organ za zunanjo prijavo ne sme razkriti vaše identitete. Razkritje identitete brez vašega soglasja je v ZZPri določeno kot prekršek.

Organ, ki bo obravnaval vašo prijavo, vas lahko zaradi učinkovite obravnave kršitve naknadno kontaktira.

Če tako želite, lahko prijavo podate anonimno, brez razkritja svojih osebnih podatkov. Za prejem povratnih informacij o obravnavi anonimne prijave, prosimo, da navedete, na kateri naslov oziroma način jo želite prejeti.

|  |  |
| --- | --- |
| **PODATKI O KRŠITVI** | |
| Kršitev se nanaša na delovno okolje v organizaciji prijavitelja (naziv organizacije): | Čas začetka, trajanja in konca kršitve: |
| Podatki o kršitelju: | |
| Opis kršitve (kaj, kdaj, kje):  Navedite kršeni predpis ter tudi morebitne priče in dokumente ali druge dokaze, ki podpirajo vaše trditve, npr. e-poštno komunikacijo ali dokumentarne dokaze: | |

Prijavitelj do zaščite po ZZPri ni upravičen, če je prijavo podal dve leti ali več po prenehanju kršitve.

|  |  |
| --- | --- |
| **ZAŠČITA PRED POVRAČILNIMI UKREPI**  Nekateri prijavitelji tvegajo tudi povračilne ukrepe, maščevanje s strani vodstva ali sodelavcev.  Če je takšno tveganje podano tudi v vašem primeru, izpolnite spodnjo rubriko. | |
| Ali obstaja tveganje povračilnih ukrepov zaradi prijave (19. člen ZZPri)?  DA/NE  Če da, prosimo, navedite, za katere povračilne ukrepe obstaja tveganje: | Ali potrebujete pomoč in zaščito pred povračilnimi ukrepi (10. člen ZZPri)?   * Informacije o pravnih možnostih; * potrdilo o vloženi prijavi; * dokazila iz postopka s prijavo; * drugo: \_\_\_\_\_\_\_\_\_\_\_\_\_\_. |

Povračilni ukrepi so praviloma posledica podane notranje (ali zunanje) prijave. Lahko vključujejo odpustitev, premestitev, znižanje plače, pa tudi disciplinske ukrepe, pritisk ali ustrahovanje. Kot povračilni ukrep se štejeta tudi grožnja s povračilnim ukrepom ali poskus povračilnega ukrepa.

|  |
| --- |
| **INFORMACIJE O OBRAVNAVI PRIJAVE** |
| Vašo prijavo bo obravnaval zaupnik. V obravnavo bodo po potrebi vključene tudi druge osebe, ki bodo lahko seznanjene z vsebino prijave, vaša identiteta pa jim ne bo razkrita.  Zaupnik vas bo v skladu z ZZPri obvestil:   * v sedmih dneh po prejemu prijave o tem, ali jo bo obravnaval; * v treh mesecih o stanju postopka s prijavo; * ob zaključku obravnave o izvedenih ukrepih in izidu postopka.   Če menite, da je bilo storjeno kaznivo dejanje, predlagamo, da podate ovadbo na policijo ali državno tožilstvo.  Če iz prijave izhaja sum storitve kaznivega dejanja, za katerega se storilec preganja po uradni dolžnosti, jo je organ za zunanjo prijavo v skladu s 145. členom Zakona o kazenskem postopku dolžan naznaniti državnemu tožilstvu ali policiji. |

|  |
| --- |
| **POTRDITEV RESNIČNOSTI** |
| Potrjujem, da so informacije v tej prijavi resnične, prijavo podajam v dobri veri in sem seznanjen, da je neresnična prijava lahko prekršek po 28. členu ZZPri, za katerega je zagrožena globa od 400 do 1.200 EUR. |

PRILOGA ŠT. 2: Kontrolni seznam za predhodni preizkus prijave

**PREDHODNI PREIZKUS PRIJAVE**

1. Prijavitelj je fizična oseba.
2. Prijavitelj je zaposlen v zavodu oziroma je prostovoljec, pripravnik, vajenec, pogodbeni delavec, študent, sodeluje v razpisnih postopkih v vlogi kandidata, opravlja funkcijo, je delničar, član nadzornega ali upravnega organa zavoda, oziroma drugače sodeluje v dejavnosti pravne ali fizične osebe, ki jo izvajajo samozaposlene osebe na podlagi pogodbe, ali dela pod nadzorom in vodstvom zunanjih izvajalcev, podizvajalcev ali dobaviteljev, ne glede na plačilo in ne glede na to, ali se je razmerje že končalo ali se šele vzpostavlja s postopkom zaposlovanja ali pogajanji pred podpisom pogodbe.
3. Prijavitelj prijavlja kršitev oziroma sum o dejanski ali morebitni kršitvi predpisov, ki se je ali se bo zelo verjetno zgodila v organizaciji.
4. Domnevna kršitev se je zgodila v zavodu ali v povezavi z delovanjem zavoda.
5. Prijava ni očitno neutemeljena.
6. Prijavljena kršitev še traja oziroma je prenehala pred manj kot dvema letoma.